बाकसा-बरपेता सिमा ओनसोल सरभग बिधान सभा बियाबनि सिङाव गबरधनानि मोनसे गिदिर ओनसोलआव गोदानै लुफुंनाय मोब्लिबारि प्रजेक्टखौ बेखेवनाय हाबाफारियाव राइजोआरि बिजेपिनि आफादगिरिआ बाहागो लानानै बिपिएफनि आफादगिरि हाग्रामा महिलारिआ बुंनाय- ”बिजेपिया बिपिएफनि अक्सिजेन लानानैसो सोरखार सालादों’’ बुंनाय बाथ्रानि फिनजाथाय फोरमायनानै बुंदों दि – ”बिटिसिनि गासै बारहावाखौ आंनि अनगायै रावबो मिथिया। बिपिएफआ अक्सिजेन होनायआथ’ गोजाननि बाथ्रा, फैबाय थानाय बिटिसि बिसाइख’थियावसो बुजिना मोनगोन दि, बिजेपिखौ राइजो-राजाफोरा बेसेबां अनसायो। बे समाव बिजेपि दोलोआ रावबो दोलोजोंनो गोरोबलायनाय गैया। फैगौ बिटिसि बिसाइख’थियाव बिजेपिया डाबल डिजिट मासि लानानै देरहागोन आरो बिटिसि खुंथाइनि गोहोआव जिराइगोनआ रोखा’’ होननानै बुंथिबावदों।